**MEGÁLLAPODÁS**

amely létrejött *egyrészről*

**Csopak Község Önkormányzata**(székhelye: 8229 Csopak, Petőfi Sándor utca 2.*;* képviseli: Ambrus Tibor polgármester*;* törzsszám: 734059*;* adóigazgatási azonosító száma: 15734051-2-19*,* statisztikai számjele: 15734051-8411-321-19) mint tulajdonos (továbbiakban: **Tulajdonos**)

*másrészről*

*Természetes személy esetén:*

név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cím:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Jogi személy esetén:*

képviseli: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

székhelye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cégjegyzékszám: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

adószám:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; mint beruházó (továbbiakban: **Beruházó**)

számla megküldésére szolgáló e-mail cím:

**Tulajdonos** és **Beruházó** együttes megnevezése jelen szerződésben, a továbbiakban: **Felek**

között az alulírott napon és helyen, az alábbi feltételek szerint

1. **Felek** rögzítik, hogy **Beruházó** az ingatlan-nyilvántartásban a ***Csopak, …..... hrsz.*** alatt felvett, természetben a 8229 Csopak, ……………............................... szám alatt fellelhető ingatlanon (továbbiakban: **Ingatlan**), építési-kivitelezési-árubeszállítási tevékenységet kíván **Beruházó**

2023. ………....... napja és 2023. ……............ napja között megvalósítani (továbbiakban: **Kivitelezés**).

1. **Felek** megállapítják és rögzítik, hogy **Beruházó** a jelen szerződés 1. pontjában részletezett **Kivitelezést** tehergépjárművek által, a **Tulajdonos** kizárólagos tulajdonában és üzemeltetésében álló, ***8229 Csopak .......................... utca/ ......... hrsz***, mint közutak (továbbiakban: **Közutak**) jelentős és az általános használatot meghaladó igénybevételével végzi.
2. Fentiekre figyelemmel **Felek** megállapodnak és **Beruházó** kötelezettséget vállal, hogy a jelen szerződés 2. pontjában részletezett **Közutak** a **Kivitelezéssel** összefüggésben bekövetkező jelentős igénybevétele és az ebből eredő állagromlása – *melynek helyreállítsa az irányadó jogszabályok szerint* ***Tulajdonos*** *feladata és kötelezettsége* – ellentételezéseként a **Beruházás megkezdését megelőzően, de legkésőbb jelen szerződés általa történt aláírásáig *……...........……,- Ft, azaz ………................................................………. forint*** összeget fizet meg **Tulajdonos** részére az 1/2023.(IV.26.) polgármesteri utasítás 2. számú melléklete alapján, **Tulajdonos** az **OTP Bank Nyrt.-nél** vezetett, **11748069-15428701** számú bankszámlájára történő közvetlen utalással **kártalanítási hozzájárulás**, mint kártalány jogcímén.
3. **Beruházó** tudomásul veszi, hogy a 3. pontban részletezett kártalanítási hozzájárulás a **Beruházás** megkezdését követően tekintet nélkül arra, hogy az ténylegesen a jelen szerződés mellékleteként csatolt tervek szerint vagy azoktól eltérően és/vagy részlegesen vagy teljes mértékben megvalósításra kerül-e, semmilyen jogcímen – *ideértve a jogalap nélküli gazdagodást is* – nem követelhető vissza és ezen igényéről **Beruházó** a jelen okirat aláírásával feltétel nélkül és visszavonhatatlanul, a jövőre nézve is lemond.
4. Amennyiben a **Beruházás** nem kerül megkezdésre, úgy ezen tényt **Beruházó** a **Tulajdonos** felé írásban, okiratokkal igazolni köteles 2 munkanapon belül és az ennek kézhezvételétől számított 30 (harminc) napon belül a kártalanítási hozzájárulás összegét **Tulajdonos** kamatmentesen köteles a **Beruházó** által megjelölt bankszámlaszámra az utalási költségek levonásával, illetve az esetleges meg nem fizetett kötbérrel csökkentve visszafizetni azzal, hogy amennyiben az **Ingatlanon** **Beruházó**, **Beruházó** jogutódja, avagy más személy ezt követően építési-kivitelezési tevékenységet kíván végezni köteles a **Tulajdonos** részére a kártalanítási hozzájárulást fizetni.
5. **Felek** kijelentik, hogy a jelen szerződést aláíró képviselőik jogszerűen képviselik a társaságot, illetve az önkormányzatot és rendelkeznek a jelen szerződés aláírásához szükséges felhatalmazással, továbbá ügydöntő szerveik hozzájárulásával bírnak a szerződés megkötéséhez. A Beruházó nyilatkozik, hogy a nemzeti vagyonról szóló 2011. évi CXCVI. törvény szerint átlátható szervezetnek minősül.
6. A **Felek** tudomásul veszik, hogy a jelen szerződés teljesítése során megismert, a másik Fél tevékenységéhez kapcsolódó minden olyan adat, tény, információ stb. (a továbbiakban: **Adat**), amelynek a nyilvánosságra hozatal, illetéktelenek által történő megszerzése vagy felhasználása a jogosult jogszerű pénzügyi, gazdasági vagy biztonsági érdekét sértené vagy veszélyeztetné – és amelyet jogszabály egyébként más titokfajtának nem minősít -, a **Felek** üzleti titkát képezi. A **Felek** a tudomásukra jutó titkokat a vonatkozó jogszabályokra és a jelen szerződésben foglaltakra figyelemmel kötelesek kezelni. **Felek** a titoktartási kötelezettségük körében tudomásukra jutott **Adatokat** illetéktelenek részére hozzáférhetővé nem tehetik, nem közölhetik, át nem adhatják, nyilvánosságra nem hozhatják. A **Felek** tudomásul veszik, hogy az általuk jelen szerződéssel vállalt titoktartási kötelezettség azon harmadik személyekre is kiterjed, akiket a szerződés teljesítésébe bevonnak. A **Felek** kötelesek felhívni e személyek figyelmét a szerződésben vállalt titoktartási kötelezettségre, annak betartására, amely megtörténtét egymás felé igazolni is kötelesek. A titoktartás alól kivételt képez az az eset, amikor valamelyik fél a jogszabályban előírt kötelezettségének teljesítése érdekében hozza nyilvánosságra a jelen (7.) pontban részletezett adatok valamelyikét. A jelen titoktartási szabályok megsértéséért – *az egyéb jogi következményeken túl* – a **Felek** egymással szemben teljes kártérítési felelősséggel tartoznak.
7. **Felek** megállapodnak és rögzítik, hogy a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény továbbiakban. Infotv.), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit. **Felek** rögzítik továbbá, hogy a jelen szerződésbe foglalt együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik szerződő fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat az Infotv. keretei között teszik hozzáférhetővé. **Felek** egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet. **Felek** egybehangzóan kijelentik, hogy a GDPR 5. cikk (1) bekezdés b) pontja továbbá a GDPR 6. cikk (1) bekezdés a), c) és e) alpontja alapján kifejezetten jogszerűnek tekintik mindazon személyes adataiknak a másik szerződő fél általi kezelését, amely célból és mértékben ez az adatkezelés a jelen szerződés teljesítéséhez a másik szerződő félnek szükséges.
8. **Felek** rögzítik, hogy a jelen szerződésben nem szabályozott kérdések tekintetében a Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény és az egyéb kapcsolódó jogszabályok vonatkozó rendelkezései az irányadók.
9. **Felek** az esetlegesen felmerülő jogviták eldöntését alávetik magukat – *pertárgyértéktől függően* – a Veszprémi Járásbíróság, illetve a Veszprémi Törvényszék kizárólagos illetékességének.

**Felek** ezen okiratot elolvasás és kellő megértés után, mint ügyleti akaratukkal és a tényekkel mindenben megegyezőt, ellenjegyző ügyvéd előtt, de egymás távollétében, saját kezűleg, helybenhagyólag aláírták.

Csopak, 2023. ………..

Ambrus Tibor polgármester Beruházó

Csopak Község Önkormányzata

**Tulajdonos** képviseletében